Jesus Larrañaga Txurruka - Wikipedia, entziklopedia askea.

# Jesus Larrañaga Txurruka

### Wikipedia(e)tik

Jesus Larrañaga Txurruka, Goierri, (Urretxu, ???? - Madril, 1942ko urtarrilaren 21) euskal politikari eta sindikalista zen.

## [aldatu] Biografia

Beasainen bizi izan zen Jose Martin Arana kalean eta CAFen egiten zuen lan. EGI eta ELAko kide izan zen. 1926an, Miguel Primo de Riveraren diktaduraren aurkako ekintzetan parte hartzeagatik Frantziara ihes egin behar izan zuen. Erbestetik itzuli zenean, UGTko metal-alorreko sindikatuan afiliatu zen eta PCEn sartu eta zuzendaritzara iritsi zen. PCEn zegoela Euskadiko Alderdi Komunistaren sorreran parte hartu zuen.

1936ko otsailaren 16an Diputatuen kongresurako Gipuzkoako Fronte Herrikoiaren zerrendan hautagai izan zen. 1936ko uztailean, Gipuzkoako Defentsa Batzordean Gerra-Komisari izendatua izan zen, eta geroztik armada frankistaren aurka borrokatzen eta jendea zuzentzen jarraitu zuen Gipuzkoan, Bizkaian, Kantabrian eta Asturiasen, Espainiar estatuaren iparraldeko borroka amaitu arte. Erresistentziaren azken unean, Yeuko uhartera (Frantzia) eraman zuen itsasontzi bat hartu ahal izan zuen Xixongo portuan. Hala ere, geroxeago Espainiara itzuli zen gerra guztiz amaitu arte borrokan jarraitzeko. Ondoren Amerikara alde egin zuen.

1941ean, bere alderdiak Lisboara bidali zuen, baina atxilotu zuten eta Espainiako polizien esku utzi zuten. 1942ko urtarrilaren 21ean fusilatu zuten Madrilgo La Almudena hilerriko horma batean beste burkide batzuekin.

"http://eu.wikipedia.org../../../j/e/s/Jesus_Larra%C3%B1aga_Txurruka_5667.html"(e)tik eskuratuta

Kategoriak: Urretxuarrak • 1941eko heriotzak • Euskal politikariak

##### Views

- Artikulua
- Eztabaida
- Oraingo berrikuspena

##### Bilatu